CELEX: 32013R0657
Language: et
Date: 2013-07-10 00:00:00
Title: Komisjoni rakendusmäärus (EL) nr 657/2013, 10. juuli 2013 , millega muudetakse rakendusmäärust (EL) nr 1079/2012, millega kehtestatakse ühtses Euroopa taevas kasutatavad kõneside kanalisammud  EMPs kohaldatav tekst

11.7.2013   
            
            
               ET
            
            
               Euroopa Liidu Teataja
            
            
               L 190/37
            
         
      KOMISJONI RAKENDUSMÄÄRUS (EL) nr 657/2013,
   10. juuli 2013,
   millega muudetakse rakendusmäärust (EL) nr 1079/2012, millega kehtestatakse ühtses Euroopa taevas kasutatavad kõneside kanalisammud
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 552/2004 Euroopa lennuliikluse juhtimisvõrgu koostalitlusvõime kohta (koostalitlusvõime määrus), (1) eriti selle artikli 3 lõiget 5,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 549/2004, millega sätestatakse raamistik ühtse Euroopa taeva loomiseks (raammäärus), (2) eriti selle artikli 8 lõiget 1,
   ning arvestades järgmist:
   
               (1)
            
            
               Komisjoni rakendusmääruse (EL) nr 1079/2012 (3) kohaselt tuleb koordineeritult kasutusele võtta kanalisammul 8,33 kHz põhinev õhk-maa-kõneside, et suurendada olemasolevate õhk-maa-kõneside sageduste arvu ning sellest tulenevalt ka õhuruumisektorite arvu ja lennujuhtimise tõhusust.
            
         
               (2)
            
            
               Rakendusmääruse (EL) nr 1079/2012 artikli 6 lõikes 3 kehtestatakse I lisas loetletud liikmesriikide jaoks eesmärgid, mille kohaselt kanalisammule 8,33 kHz minnakse üle sellisel määral, et see hõlmaks vähemalt 25 % kõigist asjaomase liikmesriigi piirkondlikele juhtimiskeskustele kanalisammu 25 kHz jaoks määratud sagedustest. Artikli 6 lõike 3 praegu avaldatud tekst lubab üleminekumäära käsitada kavandatust tagasihoidlikumana, mis võib oluliselt vähendada täiendavate kanalisammude kasutuselevõttu liikmesriikides, kus on rohkem kui üks piirkondlik juhtimiskeskus.
            
         
               (3)
            
            
               Muudatuse eesmärk on selgitada rakendusmääruse (EL) nr 1079/2012 artikli 6 lõiget 3 ja seega ei ole määruse algset kohaldamistähtaega vaja muuta.
            
         
               (4)
            
            
               Seepärast tuleks rakendusmäärust (EL) nr 1079/2012 vastavalt muuta.
            
         
               (5)
            
            
               Käesolevas määruses sätestatud meetmed on kooskõlas ühtse taeva komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 1079/2012 artikli 6 lõige 3 asendatakse järgmisega:
   
      „3.   I lisas loetletud liikmesriigid lähevad hiljemalt 31. detsembriks 2014 uuele kanalisammule 8,33 kHz üle nii, et see hõlmaks vähemalt 25 % kõikidest kanalisammu 25 kHz piires asuvatest määratud sagedustest, mis on registreeritud keskregistris ja mis on määratud asjaomase liikmesriigi piirkondlikele juhtimiskeskustele (edaspidi „ACC-üksused”). Üleminekul ei piirduta ainult ACC-üksustele määratud sagedustega ega hõlmata käitamistegevuse juhtimisega seotud side jaoks määratud sagedusi.”
   
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   Seda kohaldatakse alates 7. detsembrist 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2013
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 96, 31.3.2004, lk 26.
   
      (2)  ELT L 96, 31.3.2004, lk 1.
   
      (3)  ELT L 320, 17.11.2012, lk 14.